proxectonos/corpus_dominio_legal_administrativo_tmp huggingface dataset:
ORDE do 12 de xaneiro de 1996 pola que se fai público o nomeamento do presidente do Instituto Galego de Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 31/01/1996

En uso das atribucións conferidas polo artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Nomear como presidente do Instituto Galego de Cosumo, a Francisco Gallegos Martínez.
Santiago de Compostela, 12 de xaneiro de 1996.
Antonio Couceiro Méndez
Conselleiro de Industria e Comercio
409
CORRECCIÓN de erros.-Orde do 6 de marzo de 1996 pola que se regula a oferta de prazas xuvenís dentro do programa Campaña Verán Galicia-96 que se desenvolverá nas instalacións xuvenís de Galicia.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 26/04/1996

Advertido erro no anexo I da dita orde, publicada no Diario Oficial de Galicia nº 72, do 12 de abril de 1996, cómpre efectua-la seguinte corrección:
-Na páxina 3.331, nos datos relativos ó Campamento Xuvenil O Courel (Lugo), na modalidade denominada cabalgando pola natureza, co código 273524, as datas de realización deben ser substituídas polo período comprendido do 17-31/07/96.
-Na páxina 3.331, na última liña, nos datos relativos ó Campamento xuvenil Illa de Ons-Pontevedra, na actividade co código 363112, a modalidade que debe figurar é Aula natureza e aire libre.
2687
RESOLUCIÓN do 3 de abril de 1996 pola que se convocan unhas xornadas sobre política forestal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/04/1996

A Escola Galega de Administración Pública e a Dirección Xeral de Montes e Medio Ambiente Natural da Xunta de Galicia, organizan, de acordo coas seguintes bases, unhas xornadas lexislativas sobre política forestal:
1.-Obxectivos.
Debater aspectos de política forestal, coa finalidade de sentar unhas bases e establecer uns criterios sobre o marco lexislativo da política forestal en Galicia. A actividade citada terá lugar na EGAP os días 14 e 15 de maio de 1996.
2.-Contido.
Nestas xornadas abordaranse, entre outras, as seguintes cuestións:
-A necesidade dun novo marco lexislativo para o desenvolvemento da política forestal en Galicia.
-Criterios para un novo marco xurídico dos montes veciñais en man común.
-A xurisprudencia en materia forestal.
-A protección xurídica dos montes: a intervención do Ministerio Fiscal.
-A propiedade forestal no momento actual.
-Dereito comparado no Estado das autonomías, en materia de montes e aproveitamentos forestais.
3.-Destinatarios.
Persoal ó servicio de calquera das administracións públicas galegas.
4.-Desenvolvemento e duración.
As xornadas abriranse o martes, 14 de maio, ás 9.45 horas e rematarán, ás 13 horas do día seguinte.
5.-Inscrición.
-Prazo: remata o mércores, día 8 de maio de 1996.
-Lugar de presentación: no rexistro xeral da EGAP (Polígono das Fontiñas, rúa de Madrid, 2-4, 15703, Santiago de Compostela). Tfno. 57 08 00. Fax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderán enviarse por correo ordinario ou por telefax ó número consignado.
-Inscrición fóra de prazo: só se admitirán de quedaren prazas libres, coa condición de que se cumpran os requisitos xerais antes indicados.
A partir do 10 de maio, os peticionarios poderán obter confirmación da súa posible admisión, chamando por teléfono en días laborables, de 11.30 a 1445 horas, ó seguinte número: 981 57 08 00 (ext. 229), ou ben consultando a lista de admitidos
que se exporá no taboleiro de anuncios da EGAP 48 horas despois de remata-lo prazo de presentación de solicitudes.
6.-Certificado de asistencia.
Entregaráselles ó rematar en estas xornadas a aqueles asistentes que concorresen asiduamente a
estas, e expresarase neste documento a natureza da actividade e a data da súa realización.
Santiago de Compostela, 3 de abril de 1996.
Domingo Bello Janeiro
Director da Escola Galega de Administración Pública
3060
RESOLUCIÓN do 12 de xullo de 1996, da Dirección Xeral de Política Lingüística, pola que se anuncia a adxudicación de cinco bolsas de colaboración en proxectos de investigación que se desenvolverán no Centro de Investigacións Lingüísticas e Literarias Ramón Piñeiro, convocadas por Orde do 25 de abril de 1996 (DOG número 108, do 3 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/07/1996

Con sustentación na proposta contida na acta da sesión celebrada o día 10 de xullo de 1996 pola comisión seleccionadora para a adxudicación de bolsas de colaboración en diversos proxectos de investigación que se desenvolverán no Centro de Investigacións Lingüísticas e Literarias Ramón Piñeiro, segundo convocatoria anunciada pola Consellería de Educación e Ordenación Universitaria no DOG nº 108, do 3 de xuño de 1996, e de conformidade co establecido na base terceira da referida orde de convocatoria, esta dirección xeral,
RESOLVE:
Primeiro.-Conceder cinco bolsas de colaboración para os distintos proxectos de investigación que se desenvolverán no Centro de Investigacións Lingüísticas e Literarias Ramón Piñeiro, segundo se detallan no anexo I á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o apartado anterior será de 122.000 peseta, coa retención fiscal que corresponda, durante o período comprendido entre o 19 de xullo de 1996 e o 31 de decembro de 1996.
Terceira.-Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de xullo de 1996.
Manuel Regueiro Tenreiro
Director xeral de Política Lingüística
ANEXO I
Apelidos e nome dos bolseiros
NIF
Proxecto I: lírica medieval galego-portuguesa
-Fernández Guiadanes, Antonio
36118434Q
-Vázquez Pacho, Mª Carmen
44075189J
Apelidos e nome dos bolseiros
NIF
Proxecto II: diccionarios de literatura
-López Pérez, Mª Xosé
33278794
Proxecto III: diccionario de fraseoloxía galega
-Viqueira Liñares, Mª Clara
33291264Y
Proxecto IV: estudios etimolóxicos galegos
-Carrillo Boutureira, Francisco José
36083097F
5732
ORDE do 11 de xullo de 1996 pola que se fixan as contías máximas que lle achegará o Igape ás SGR, radicadas en Galicia, en virtude do establecido na Orde do 27 de xuño de 1995 da Consellería de Economía e Facenda.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/07/1996

Dentro dos fins do Igape atópanse os de:
-Fomenta-la prestación de servicios a empresas, especialmente ás pequenas e medianas, promovendo sociedades de servicios.
-Promover e establecer acordos de todo tipo con empresas, organismos, institucións, asociacións e expertos que poidan contribuír ó logro dos seus fíns e funcións.
Nesta liña, a orde da Consellería de Economía e Facenda do 27 de xuño de 1995 establece as
achegas e axudas que o instituto destinará a apoia-las sociedades de garantía recíproca radicadas en Galicia, contempladas, así mesmo, no documento de solicitude da subvención global comunitaria aprobado pola Unión Europea.
Tanto a orde mencionada, como o convenio asinado no ano 1993 coas sociedades de garantía recíproca radicadas en Galicia, que establece a propia norma, precisan que as cantidades máximas anuais destinadas ás axudas a estas sociedades, se establecerán anualmente mediante orde da Consellería de Economía e Facenda.
Polo exposto,
DISPOÑO:
Artigo 1º.-O Igape destinará, dentro dos orzamentos que ten asignados para 1996, unha achega, a tanto alzado, que se fixa para este ano en 15 millóns de pesetas, como máximo, a cada SGR radicada en Galicia, cun límite máximo de 30 millóns de pesetas, destinado a incrementa-los seus fondos de provisións técnicas.
Artigo 2º.-O máximo de achega das operacións indicadas no artigo 3 punto A da orde da Consellería de Economía e Facenda do 27 de xuño de 1995 fíxase en 450 millóns non podendo superarse o límite de 225 millóns por sociedade, salvo que mediante autorización expresa do presidente do Igape así se estableza e sempre que conxuntamente non se supere o límite máximo indicado para o conxunto de sociedades.
Artigo 3º.-Para que poidan ser operativas as operacións mencionadas no artigo anterior, será preciso que se ratifiquen os convenios asinados no ano 1995, uníndolles unha addenda que conteña as limitacións definidas nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de xullo de 1996.
José Antonio Orza Fernández
Conselleiro de Economía e Facenda
5588
ORDE do 15 de marzo de 1996 pola que se integra a categoría de profesor de logofonía e logopedia no grupo B de clasificación dos previstos no Real decreto 3/1987, do 11 de setembro, sobre retribucións do persoal estaturario do Instituto Nacional da Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/04/1996

O acordo subscrito pola Administración sanitaria e as centrais sindicais UGT, CSIF e SATSE sobre determinados aspectos retributivos e outras condicións de traballo do persoal estatutario sanitario non facultativo e non sanitario das institucións sanitarias de asistencia especializada do Servicio Galego de Saúde do 29 de decembro de 1995, publicado pola resolución conxunta de 26 de xaneiro de 1996, da Secretaría Xeral da Consellería de Sanidade e Servicios Sociais e da Dirección Xeral de Recursos Humanos do Servicio Galego de Saúde (DOG nº 34 do 16 de febreiro de 1996), dispuxo no seu apartado 5) a adecuación das retribucións asignadas á categoría de profesor de logofonía e logopedia no marco das actualmente vixentes no ámbito do Insalud.
A dita adecuación implica a integración da referida categoría no grupo B de clasificación dos previstos no artigo 3 do Real decreto lei 3/1987, do 11 de setembro, sobre retribucións do persoal estatutario do Insalud, tal e como foi establecido no apartado 5º do acordo entre a Administración do Estado e as organización sindicais máis representativas sobre aspectos profesionais, económicos e organizativos nas institucións sanitarias, publicado pola resolución da Secretaría Xeral para o Sistema Nacional de Saúde do 10 de xuño de 1992.
Xa que logo, e para efectos de darlle efectividade ó previsto no acordo de referencia,
DISPOÑO:
1. A categoría profesional de profesor de logofonía e logopedia queda clasificada no grupo B dos establecidos no artigo 3 do Real decreto lei 3/1987, do 11 de setembro, sobre retribucións do persoal estatutario do Instituto Nacional da Saúde.
2. A clasificación establecida no apartado anterior será efectiva nos termos establecidos no apartado 7) do acordo subscrito entre a Administración sanitaria e as centrais sindicais UGT, CSIF e SATSE, sobre aspectos retributivos e outras condicións de traballo do persoal estatutario sanitario non facultativo e non sanitario das institucións sanitarias do Servicio Galego de Saúde.
Disposición derrogatoria
Quedan derrogadas no ámbito da Comunidade Autónoma de Galicia cantas disposicións se opoñan ó establecido na presente orde.
Disposicións derradeiras
Primeira.-A Dirección Xeral de Recursos Humanos do Servicio Galego de Saúde adoptará as medidas necesarias para a execución do previsto na presente orde.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de marzo de 1996.
José Manuel Romay Beccaría
Conselleiro de Sanidade e Servicios Sociais
2825
RESOLUCIÓN do 9 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/166-2. Libro de rexistro: 4.423 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. parque empresarial de Bóveda, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liña de media tensión subterránea a 20 kV, en conductor R.H.V.-95, sobre postes de formigón, cunha lonxitude de 175 metros. Centro de transformación, de 630 kVA 20.000/398-230 V-2,5%, para subministación eléctrica parque empresarial de Bóveda.
Esta autorización non supón a aprobación do proxecto.
Lugo, 9 de febreiro de 1996.
Jesús Bendaña Suárez
Delegado provincial de Lugo
96-2534
RESOLUCIÓN do 1 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/136-2. Libro de rexistro: 4.393 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. e R.B.T. en Fiolleda-Monforte de Lemos, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liña de media tensión a 20 kV, en conductor LA-56 de 54,6 mm A1, en postes de formigón, cunha lonxitude de 69 metros. Centro de transformación tipo intemperie de 50 kVA. 20.000/380-220 V, en poste de formigón. Rede de baixa tensión en conductor R.Z.-0,6/1 kV 2x25, cunha lonxitude de 560 metros, para mellora do servicio eléctrico en Fiolleda, no concello de Monforte de Lemos.
Esta autorización non supón a aprobación do proxecto.
Lugo, 1 de febreiro de 1996.
Jesús Bendaña Suárez
Delegado provincial de Lugo
96-2537
RESOLUCIÓN do 29 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/141-2. Libro de rexistro: 4.398 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. e R.B.T. en Novais, Bendillo, Vilar de Mondelo-Quiroga, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liñas de media tensión a 20 kV, en conductor LA-56 de 54,6 mm A1, cunha lonxitude de 2.940 metros, sobre postes de formigón. Catro centros de transformación tipo intemperie de 50 kVA. 20.000/380-220 V, cada un. Rede de baixa tensión en conductor R.Z.-50, cunha lonxitude de 50 metros, para mellora do servicio eléctrico en Novais, Bendillo e Vilar de Mondelo, no concello de Quiroga.
Esta autorización non supón a aprobación do proxecto.
Lugo, 29 de febreiro de 1996.
Jesús Bendaña Suárez
Delegado provincial de Lugo
2819
RESOLUCIÓN do 9 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/165-2. Libro de rexistro: 4.424 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar R.B.T. en Romeán-2ª fase-Lugo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de rede de baixa tensión en conductor R.Z.-95, sobre postes de formigón, cunha lonxitude de 425 metros, para mellora do servicio eléctrico en Romeán-2ª fase, no concello de Lugo.
Esta autorización non supón a aprobación do proxecto.
Lugo, 9 de febreiro de 1996.
Jesús Bendaña Suárez
Delegado provincial de Lugo
96-2542
RESOLUCIÓN do 16 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/143-2. Libro de rexistro: 4.400 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. e R.B.T. Lamabecerros-Batán (Páramo), e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liña de media tensión a 20 kV, en conductor LA-56 de 54,6 mm A1, con postes de formigón, e cunha lonxitude de 1.038 metros. Centro de transformación tipo intemperie de 50 kVA. 20.000/380-220 V. Redes de baixa tensión en conductor R.Z.-95-25, cunha lonxitude de 306 metros,
para mellora do servicio eléctrico en Lamabecerros-Batán, no concello do Páramo.
Esta autorización non supón a aprobación do proxecto.
Lugo, 16 de febreiro de 1996.
Jesús Bendaña Suárez
Delegado provincial de Lugo
96-2535
RESOLUCIÓN do 31 de xaneiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/167-2. Libro de rexistro: 4.422 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar R.B.T. en Gondar-Lugo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de rede de baixa tensión en conductor R.Z.-25-50, sobre postes de formigón e unha lonxitude de 1.380 metros, para mellora do servicio eléctrico en Gondar, concello de Lugo.
Esta autorización non supón a aprobación do proxecto.
Lugo, 31 de xaneiro de 1996.
Jesús Bendaña Suárez
Delegado provincial de Lugo
96-2540
RESOLUCIÓN do 9 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/140-2. Libro de rexistro: 4.397 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T. e
R.B.T. en Cerceda-Cela (O Corgo), e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liña de media tensión a 20 kV, en conductor LA-56 de 54,6 mm A1, en postes de formigón, e unha lonxitude de 1.785 metros. Redes de baixa tensión en conductor R.Z.-95-50-25, mm A1, cunha lonxitude de 1.380 metros, sobre postes de formigón, para mellora do servicio eléctrico en Cerceda-Cela, no concello do Corgo.
Esta autorización non supón a aprobación do proxecto.
Lugo, 9 de febreiro de 1996.
Jesús Bendaña Suárez
Delegado provincial de Lugo
96-2541
CORRECCIÓN de erros.-Orde do 20 de marzo de 1996 pola que se convocan bolsas de iniciación á investigación agraria en centros dependentes do Centro Galego de Investigación e Tecnoloxía Agraria.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 19/04/1996

Advertidos erros na devandita orde, publicada no DOG número 70, do 10 da abril de 1996, debe facerse a oportuna corrección:
Na páxina 3.208, no artigo 11º, na liña 4, onde di: «Galicia para 1995», deberá dicir: «Galicia para 1996».
2836
RESOLUCIÓN do 31 de xaneiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/139-2. Libro de rexistro: 4.396 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. e R.B.T. en Vilapún e Fontexoana-Cervantes, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liñas de media tensión a 20 kV, en conductor LA-56 de 54,6 mm A1, con postes de formigón, cunha lonxitude de 750 metros. Centros de transformación tipo intemperie, sobre postes de formigón de 50 kVA. 20.000/380-220 V. Rede de baixa tensión en conductor RZ-95, cunha lonxitude de 100 metros con apoios de formigón, para mellora do servicio eléctrico en Vilapún e Fontexoana, no concello de Cervantes.
Esta autorización non supón a aprobación do proxecto.
Lugo, 31 de febreiro de 1996.
Jesús Bendaña Suárez
Delegado provincial de Lugo
96-2543
RESOLUCIÓN do 27 de febreiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/145-2. Libro de rexistro: 4.402 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar L.M.T., C.T. e R.B.T. en Pontorrón, Vilar de Cucos-Cervantes, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liña de media tensión a 20 kV, en conductor LA-56 de 54,6 mm A1, con postes de formigón, cunha lonxitude de 849 metros. Centro de transformación tipo intemperie de 50 kVA. 20.000/380-220 V, sobre postes de formigón. Rede de baixa tensión en conductor R.Z.-95-25, cunha lonxitude de 220 metros, sobre postes de formigón, para mellora do servicio eléctrico en Pontorrón, Vilar de Cucos, no concello de Cervantes.
Esta autorización non supón a aprobación do proxecto.
Lugo, 27 de febreiro de 1996.
Jesús Bendaña Suárez
Delegado provincial de Lugo
96-2536
DECRETO 140/1996 do 17 de abril, polo que se nomea secretario xeral da Consellería de Pesca, Marisqueo e Acuicultura a Víctor Manuel Vázquez Seijas.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 19/04/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día dezasete de abril de mil novecentos noventa e seis,
Nomeo secretario xeral da Consellería de Pesca, Marisqueo e Acuicultura a Víctor Manuel Vázquez Seijas.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dezasete de abril de mil novecentos noventa e seis.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
9602841
ORDE do 25 de marzo de 1996 pola que se aproba a transformación e clasificación definitiva, no nivel de educación primaria, do centro privado Labor de Vigo (Pontevedra), do que se relacionan os demais datos no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/1996

Examinado o expediente incoado pola titularidade do centro privado Labor de Vigo en solicitude de transformación e clasificación definitiva, para o nivel de educación primaria, no dito centro.
Resultando que o devandito centro privado obtivo, por orde ministerial do 8 de xaneiro de 1975, a clasificación condicionada para 16 unidades de educación xeral básica e por Orde do 10 de xuño de 1991 a autorización definitiva para educación infantil-2º ciclo.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación e pola unidade técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG
do 22), a Orde do 20 de setembro de 1995 (DOG do 15 de decembro) e demais disposicións complementarias.
Considerando que o centro que se expresa, de acordo cos informes emitidos e coas disposicións vixentes na materia, reúne os requisitos necesarios, esta consellería,
DISPÓN:
Autoriza-la transformación e clasificación definitiva, para o nivel de educación primaria, do centro privado que se relaciona no anexo da presente orde.
Excepcionalmente, e en canto non se extingan as ensinanzas de educación xeral básica, o centro poderá seguir impartindo as ditas ensinanzas.
Santiago de Compostela, 25 de marzo de 1996.
Juan Piñeiro Permuy
Conselleiro de Educación e Ordenación Universitaria
ANEXO
Provincia de Pontevedra
Concello: Vigo
Localidade: Vigo
Enderezo: Avenida das Camelias, 63
Denominación: labor
Titular: Sergio Saborido Comesaña
Composición resultante:
Nivel: educación infantil-2º ciclo
Unidades autorizadas: 3
Nivel: educación primaria
Unidades autorizadas: 12
2617
CORRECCIÓN de erros.-Orde do 22 de marzo de 1996 pola que se regula a renovación da oferta de ensinanzas nos centros de formación profesional e escolas de artes aplicadas e oficios artísticos durante o curso 1996-1997.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/1996

Advertido erro na devandita orde, publicada no Diario Oficial de Galicia nº 67, do 3 de abril de 1996, procede efectua-la seguinte corrección:
Na páxina 3.086, punto terceiro, apartado e), segundo parágrafo, onde di: «No caso de centros privados, profesorado que impartiría as novas ensinanzas, adaptando currículum e copia compulsada da titulación», debe dicir: «No caso de centros privados, profesorado que impartiría as novas ensinanzas, aportando currículum e copia compulsada da titulación».
2793
RESOLUCIÓN do 30 de xaneiro de 1996, da Delegación Provincial de Lugo, pola que se autoriza o establecemento da instalación eléctrica que se cita. (Expediente número IN407A 95/138-2. Libro de rexistro: 4.394 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/04/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95-Ourense, en solicitude de autorización para instalar desvío Inst. Eléct. estrada LU-232 Lugo-Friol-Tramo Lugo (N-640)-Friol 1ª fase, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liñas de media tensión a 20 kV, en con
cunha lonxitude de 45 metros. Liñas de baixa tensión en conductor R.Z.-95-50-25, tensados sobre apoios de formigón ou grampados sobre fachadas, para desvío de instalacións eléctricas na estrada LU-232 Lugo-Friol, tramos Lugo (N-640)-Friol 1ª fase.
Esta autorización non supón a aprobación do proxecto.
Lugo, 30 de xaneiro de 1996.
Jesús Bendaña Suárez
Delegado provincial de Lugo
96-2538
DECRETO 139/1996, do 17 de abril, polo que se dispón que cese Dasio Carballeira Tella como secretario xeral da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 19/04/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día dezasete de abril de mil novecentos noventa e seis,
DISPOÑO:
Que cese, por petición propia, Dasio Carballeira Tella como secretario xeral da Consellería de Pesca, Marisqueo e Acuicultura, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dezasete de abril de mil novecentos noventa e seis.
Manuel Fraga Iribarne
Presidente
Juan Caamaño Cebreiro
Conselleiro Pesca, Marisqueo e Acuicultura
9602967
DECRETO 311/1996, do 18 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 71 P.O.L. 95-Cospeito, E.P. Ponte Vilar a LU-III.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/07/1996

A Deputación Provincial de Lugo, en sesión celebrada o día 28 de xullo de 1995, aprobou o proxecto 71 P.O.L. 95-Cospeito, E.P. Ponte Vilar a LU-III, e na sesión do 30 de outubro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 13 de febreiro de 1996, baixo o nº 1402.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de febreiro de 1996, nº 1411.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan fiananciado con fondos estatais de colaboración local incluídos nos orzamentos xerais do Estado para o ano 1995 e, por tanto aplícaselle o disposto na correspondente lei así como no Art. 15 de RD 665/1990, do 25 de maio, que di: «O Plan Provincial de Cooperación deberá con carácter xeral, quedar totalmente executado dentro do ano seguinte a aquel no que fora concedida a subvención». Por todo o exposto precisa da ocupación urxente dos bens e dereitos para non malogra-los investimentos destinados a financiar esta obra.
A competencia para a declaración da urxente ocupación corresponde ó Consello da Xunta de Galicia segundo o dis posto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día dezaoito de xullo de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 71 P.O.L. 95-Cospeito, E.P. Ponte Vilar a LU-III.
Santiago de Compostela, dezaoito de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9605679
DECRETO 309/1996, do 18 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de reformado de alargamento e mellora da E.P. 29-02 de Lugo á Ponte de Ombreiro, p.k. 2,055 ó 3,559 número 35 P.O.L. 94.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/07/1996

A Deputación Provincial de Lugo, en sesión celebrada o día 24 de febreiro de 1995, aprobou o proxecto de reformado de alargamento e mellora da E.P. 29-02 de Lugo á Ponte de Ombreiro, p.k. 2,055 ó 3,559 nº 35 P.O.L. 94 e na sesión do día 27 de novembro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de xuño de 1996 baixo o número 6398.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 15 de maio 1996, nº 4967.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan provincial con fondos estatais de colaboración local incluídos nos orzamentos xerais do Estado para o ano 1995, e por tanto aplícaselle o disposto na correspondente lei así como no Art. 15 de RD 665/1990, do 25 de maio que di: «O Plan provincial de cooperación deberá con carácter xeral, quedar totalmente executado dentro do año seguinte a aquel en que fose concedida a subvención».
A competencia para a declaración da urxente ocupación corresponde ó Consello da Xunta de Galicia segundo o dis posto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dezaoito de xullo de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial
de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de reformado de alargamento e mellora da E.P. 29-02 de Lugo á Ponte de Ombreiro, p.k. 2,055 ó 3,559 nº 35 P.O.L. 94.
Santiago de Compostela, dezaoito de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9605677
RESOLUCIÓN do 5 de xullo de 1996 pola que se convoca un curso sobre policía científica, dirixido ós membros dos corpos das policías locais de Galicia, e membros da Unidade do C.N.P. adscrita á Comunidade Autónoma de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 30/07/1996

Dentro dos programas de actividades que a Academia Galega de Seguridade ten previsto realizar no ano 1996 de forma descentralizada, e conforme ás funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre policía científica, que deberá desenvolverse conforme ás seguintes bases:
Obxectivos.
O curso ten por obxectivos:
a) Coñecer cómo traballa a policía científica e as posibilidades que existen no campo da identificación policial.
b) Saber cales son os sistemas e modos de identificación, así como as peculiaridades e necesidades de cada un deles.
c) Dota-lo policía dos coñecementos indispensables para que a súa actuación diante dun caso real sexa correcta.
4. As instancias deberán enviarse á sede da Academia Galega de Seguridade: Rúa de Madrid, 2-4 polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas:
a) As funcións da policía científica.
b) Identificación persoal: mostras biolóxicas, a voz, e escrita, fotografía, descrición, lofoscopia e outras.
c) Identificación de armas, obxectos e mostras químicas: balística, trazas, análises químicas.
d) O lugar dos feitos como campo de traballo da policía científica: A inspección ocular.
e) A protección do lugar como imperativo.
f) O indicio da orixe lofoscópica: as impresións dactilares e a súa importancia.
g) A actuación policial diante do descubrimento dun cadáver ou os seus restos.
Datas.
O curso celebraráse do 7 ó 11 de outubro de 1996.
O horario será de 16 a 20 horas do serán.
Relación de admitidos.
A relación de admitidos publicaráse o día 1 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
O curso desenvolveráse nos locais da policía local de Vigo.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada ó mesmo, non podendo supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xustificada, conlevará a non expedición do certificado.
Modificacións.
A Academia Galega de Seguridade poderá modifica-lo desenvolvemento do curso para adapta-lo ás necesidades da Administración e ás continxencias que poidan xurdir.
Santiago de Compostela, 5 de xullo de 1996.
Juan José Fariñas-Ferro Rodríguez
Director xeral da Academia Galega de Seguridade
9605725
DECRETO 307/1996, do 12 de xullo, polo que se declara de utilidade pública e urxente execución a concentración parcelaria da zona de Pereiro-Oirás (Alfoz-Lugo).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/07/1996

As parroquias de Pereiro e Oirás, que pertencen ó concello de Alfoz, están situadas ó norte da provincia de Lugo, resultando afectadas pola concentración parcelaria aproximadamente 375 ha.
A dispersión parcelaria que presentan os terreos de prado e labradío das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei galega 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Pereiro e Oirás (Alfoz-Lugo).
Artigo 2º
O perímetro da zona será, en principio, o correspondente á totalidade dos terreos de prado e labradío das parroquias de Pereiro e Oirás (Alfoz-Lugo). O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
5574
DECRETO 313/1996, do 18 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto Castroverde, E.P. travesía de Castroverde, remate.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/07/1996

A Deputación Provincial de Lugo, en sesión celebrada o día 28 de xullo de 1995, aprobou o proxecto de Castroverde, E.P. travesía de Castroverde, remate, e na sesión do 30 de outubro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 13 de febreiro de 1996, baixo o nº 1401.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de febreiro de 1996, nº 1806.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan financiado con fondos estatais de colaboración local incluídos nos orzamentos xerais do Estado para o
ano 1995 e, por tanto, aplícaselle o disposto na correspondente lei así como no Art. 15 do RD 665/1990, do 25 de maio, que di: «O Plan Provincial de Cooperación deberá, con carácter xeral, quedar totalmente executado dentro do ano seguinte a aquel no que fora concedida a subvención».
Por todo o exposto precisa da ocupación urxente dos bens e dereitos para non malogra-los investimentos destinados a financiar esta obra.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día dezaoito de xullo de mil novecentos e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de Castroverde, E.P. travesía de Castroverde, remate.
Santiago de Compostela, dezaoito de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5494